text: Kronprinsesse Mary til Horsens
  04 november 2014 kl. 16.17
  Kronprinsesse Mary bliver æresgæsten ved show i Forum Horsens den 21. november. Showet sætter fokus på mobning.
  DR og Horsens & Friends kalder fredag den 21. november til ?Ultra Galla?-show i Forum Horsens. Showet og de tilhørende tv-programmer sætter fokus på mobning.
  Netop mobning er et af de områder, hvor Mary Fonden prøver at sætte ind. Med andre ord ligger et samarbejde lige for. DR Ultra og Mary Fonden er derfor gået sammen om at producere kampagnefilmen ?Vis mod? med Oscar-vindende Anders Walter som instruktør. Filmen får premiere ved showet.
  